கேள்வி: பாவலரேறு பெருஞ்சித்திரனார் - தொடக்க வாழ்க்கை பற்றி நீங்கள் என்ன அறிந்துள்ளீர்கள்?
பதில்: சேலம் மாவட்டம், சலகண்டாபுரம் அடுத்த சமுத்திரம் எனும் சிற்றூரில் 10 மார்ச் 1933 அன்று குஞ்சம்மாள் (இற.1994) - தலைமைக் காவலர் துரைசாமி இணையருக்கு இரண்டாம் பிள்ளையாகவும் முதல் மகனாகவும் பிறந்தார் பெருஞ்சித்திரனார். இவருக்குப்பின் ஒரு தம்பியும் மூன்று தங்கைகளும் பிறந்தனர். மலைகள்சூழ்ந்த சமுத்திரம் ஊரின் வளம், இயற்கை மீதான நாட்டத்தை அவருக்குள் ஏற்படுத்தியது. பெருஞ்சித்திரனாரின் பாட்டனார், பிரித்தானிய இலங்கையின் (தற்போது இலங்கை) மலையகம் (இலங்கை) மலையக தோட்டத் தொழிலாளர்கள் அமர்த்தப்பட்டு அங்கேயே காலமானவர். இவர் பெற்றோர் இவருக்கு இட்ட பெயர் இராசமாணிக்கம். பின் தன் தந்தை பெயரின் முன்னொட்டை இணைத்து துரைமாணிக்கம் எனத் தொடக்க காலத்தில் வைத்துக் கொண்டார்.
கேள்வி: பாவலரேறு பெருஞ்சித்திரனார் - தனித்தமிழ்க் கொள்கை பற்றி தகவல் சொல்.
பதில்: பெருஞ்சித்திரனார் தனித்தமிழ் இயக்கத்தின் கொடிவழியில் வந்த அறிஞர் ஆவார். அவரது இதழ்கள், உரைவீச்சு ஆகியவை முழுக்கவும் தனித்தமிழிலேயே அமைந்திருந்தன. தனித்தமிழ்த் தந்தை மறைமலை அடிகள் தொடங்கிப் பாவாணர் ஈறாக தனித்தமிழ் அறிஞர்கள் அனைவரையும் ஏற்றுக்கொண்ட பெருஞ்சித்திரனார் அரசியல் சார்ந்து அவர்களிடமிருந்து வேறுபட்டு விளங்கினார். நேரடியாக மக்களிடம் தனித்தமிழ்க்கொள்கை வேர்கொள்ளவேண்டி அவர் கடுமையாக முயற்சிகள் மேற்கொண்டார். தமிழ்மரபில் சிவனிய (சைவ), மாலிய(வைணவ) சமய நெறிப்பட்ட தனித்தமிழ் அறிஞர்களின் மரபுகளிலிருந்து வேறுபட்டு மதம்சாரா (secular) தனித்தமிழ் அறிஞராக இருந்தார் என்பது இவரது தனித்தன்மையாகும். இவரது தனித்தமிழ்க்கொள்கை மொழிஞாயிறு ஞா.தேவநேயப் பாவாணர் அவர்களையே பெரும்பாலும் அடியொற்றி அமைந்துள்ளது. தேவநேயப் பாவாணரின் மாணவரான பெருஞ்சித்திரனார் அவரது பல்வேறு தூய தமிழ்ப்பணிகளுக்குத் துணையாய் நின்றார்.
கேள்வி: பாவலரேறு பெருஞ்சித்திரனார் - பிறைநுதல் குடும்பம் பற்றி தகவல் சொல்.
பதில்: பிறைநுதல் (பிற.அண். 1964), முனைவர் கி. குணத்தொகையன் (பி.1954) 1989-இல் திருமணம் செய்தார். குணத்தொகையன், திரு. இராமசாமி நினைவுப் பல்கலைக்கழகம் (SRM) உள்ள எஸ். ஆர். எம். தமிழ்ப்பேராயம் பதிப்பாசிரியராக 2005 முதல் 2018 வரை பணியாற்றினார். தற்போது தமிழ்நாட்டுக் கல்வி இயக்கம் நெறியாளர்களுள் ஒருவராகவும் பாவலரேறு பைந்தமிழ் பதிப்பகத்தின் இயக்குநராகவும் ''மாணவர்களம்'' திங்களிதழின் ஆசிரியராகவும் உள்ளார். இவ்விணையர், பாவலரேறு தமிழ் மன்றம் என்ற அமைப்பின் வழியே பள்ளி, கல்லூரி மாணவர்களிடம் தமிழறிவு, பொது அறிவு, அறிவியல் அறிவு ஆகியவற்றை வளர்க்கும் போட்டிகளை நடத்தியுள்ளனர். பொழிலனுடன் இணைந்து 1991 முதல் திருவல்லிக்கேணி "பஃறுளி பதிப்பகம்" நடத்தி வருகின்றனர். இவர்களுக்கு சுடரொளி என்ற மகனும் ஏந்திழை என்ற மகளும் உள்ளனர்.